L’Ajuntament de Burjassot, de la mà de CEMEF SLU, edita una Guia de Serveis
2025-07-24

L’empresa pública de l’Ajuntament de Burjassot, CEMEF SLU, ha editat una guia amb els serveis que presta aquesta empresa. Són serveis per al poble de Burjassot i per tant és molt convenient que siguen coneguts per la població, perquè puguen fer ús d’ells.

La guia comença pel saluda del president de l’empresa i responsable de l’àrea de Promoció Econòmica, Emili Altur, i del gerent de CEMEF, Roc Senent. Després d’una breu història de l’empresa, a continuació es mostren els diversos serveis que dóna l’empresa: Àrea de Programes (Formació i Promoció de l’Ocupació), Àrea de Promoció Econòmica, Servei d’Ajuda a Domicili i Podologia, Servei de Neteja, les Piscines Municipals, el Servei de Pintura i Metall, Ludoteca, Consergeria, Alfabetització Informàtica, les Oficines de Sostenibilitat Local i Pressupostària i el Servei de Pàrquing. També figuren els Departaments Centrals de l’empresa i el Comité d’Empresa.

Cal destacar la cooperació del personal de CEMEF SLU en l’elaboració de la guia, tant per les entrevistes que s’han fet com per les fotografies dels diversos equips de treball que figuren en la publicació. Amb això s’ha volgut destacar l’element més important de què disposa CEMEF, els seus components.

Es pot trobar la guia a la web de CEMEF, www.cemef.com.